CELEX: C2004/168/04
Language: et
Date: 2004-06-26 00:00:00
Title: Kohtuasi C-188/04: Hagi, mille esitas 22. aprillil 2004 Euroopa Ühenduste Komisjon Itaalia Vabariigi vastu

26.6.2004   
            
            
               ET
            
            
               Euroopa Liidu Teataja
            
            
               C 168/2
            
         Hagi, mille esitas 22. aprillil 2004 Euroopa Ühenduste Komisjon Itaalia Vabariigi vastu
   (Kohtuasi C-188/04)
   (2004/C 168/04)
   Euroopa Ühenduste Kohus on saanud 22. aprillil 2004 hagi, mis on esitatud Itaalia Vabariigi vastu ja mille on esitanud Euroopa Ühenduste Komisjon, keda esindavad K. Wiedner ja G. Bambara.
   Hageja esitab kohtule järgmised nõuded:
   
               —
            
            
               kinnitada, et kuna Itaalia Vabariik ei ole täitnud nõukogu 14. juuni 1993. a direktiivi 93/37/EMÜ, millega kooskõlastatakse riiklike ehitustöölepingute sõlmimise kord, (1) ja eriti selle artikli 3 lõike 1 ja artikli 11 lõigete 3, 6 ja 7 järgseid kohustusi, kuna ANAS S.p.a. on andnud Pedemontana Vesta Ovest-maantee ehitustööde kontsessiooni ja haldamise Società per l'autostrada Brescia-Verona-Padova p.s.-nimelisele ettevõtjale otse 7. detsembril 1999 tehtud kontsessioonilepinguga, avaldamata teadet, ilma, et seda puudutavad nõuded oleksid täidetud;
            
         
               —
            
            
               jätta kohtukulud Itaalia Vabariigi kanda.
            
         Õiguslikud alused ja peamised argumendid
   Komisjon väidab, et kuna ANAS S.p.a. on teinud kontsessioonilepingu Pedemonda Vesta Ovest-maantee ehitamiseks ja haldamiseks teadet avaldamata, siis ei ole ta toiminud direktiivi 93/37/EMÜ ja eriti selle artikli 3 lõikega 1 ning artikli 11 lõigetega 3, 6 ja 7 kooskõlas.
   Direktiivi artiklis 3 sätestatakse teatavate ühenduse tasemel olevate normide kohaldamine siis, kui tellija sõlmib riiklike ehitustööde kontsessioonilepingu, kui lepingu väärtus on vähemalt 5 miljonit eurot. Direktiivi artikli 11 lõikes 3 sätestatakse nimelt, et ehitustööde kontsessioonilepingut sõlmida soovivad tellijad peavad sellest teatama asjakohase teatega, mis tuleb sama artikli lõike 7 alusel saata Euroopa Ühenduste Ametlike Väljaannete Talitusele.
   Arvestades, et Pedemonta Veneta Ovest-maantee ehitustööde ja haldamise lepingu väärtus on ligi 350 miljonit eurot, oleks pidanud sellest teatama Euroopa Ühenduste Teatajas.
   
      (1)  EÜT L 199, 9.8.1993, lk 54